89年）己丑科进士。授户部主事，徙礼部员外，寻迁仪制司郎中。时储位久虚，冠婚不以时，世才甫受事，即草疏白尚书上之。又因三殿灾，诏问省愆之道，复条上封事。当是时诸臣请建储者多得严谴，世才前后数万言，神宗意颇嗛，然以其官守不罪也。倭寇倡蹶，兵部尚书石星訹于沈惟敬之说，请封平秀吉，于是东封议起，世才力排群议，以为不可。及秀吉遣使以表入谢，世才两上疏力辨其伪，岛寇谋阻，卒正中国之体。初，世才请立东宫，郑贵妃已内啣之。会顺天乡试，有中式举人郑芬者，文险怪，有「崩登望五等」等语，世才摘其语爲关节，奏黜之，芬，郑氏子弟也